CELEX: 62021TN0629
Language: mt
Date: 2021-09-29 00:00:00
Title: Kawża T-629/21: Rikors ippreżentat fid-29 ta’ Settembru 2021 – Ereğli Demir ve Çelik Fabrikaları et vs Il-Kummissjoni

22.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 471/59
            
         
      Rikors ippreżentat fid-29 ta’ Settembru 2021 – Ereğli Demir ve Çelik Fabrikaları et vs Il-Kummissjoni
      (Kawża T-629/21)
      (2021/C 471/84)
      Lingwa tal-kawża: l-Ingliż
      
         Partijiet
      
      
         Rikorrenti: Ereğli Demir ve Çelik Fabrikaları TAŞ (Istanbul, it-Turkija), İskenderun Demir ve Çelik AŞ (Payas, it-Turkija), Erdemir Çelik Servis Merkezi Sanayi ve Ticaret AŞ (Gebze, it-Turkija) (rappreżentanti: J. Cornelis u F. Graafsma, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/1100 tal-5 ta’ Lulju 2021 li jimponi dazju anti-dumping definittiv u jiġbor b’mod definittiv id-dazju proviżorju impost fuq l-importazzjonijiet ta’ ċerti prodotti ċatti llaminati bis-sħana tal-ħadid, tal-azzar bil-karbonju jew azzar illigat ieħor li joriġinaw mit-Turkija (ĠU 2021, L 238, p. 32); u
               
            
                  —
               
               
                  tikkundanna lill-Kummissjoni Ewropea għall-ispejjeż imġarrba mir-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq ksur tal-Artikolu 2(10)(j) tar-Regolament (UE) 2016/1036 tal-Parlament Ewropew u tal-Kunsill (1) sa fejn saret konverżjoni tal-munita li ma kinitx neċessarja. Ir-rikorrenti jsostnu, barra minn hekk, li l-parti introduttiva tal-Artikolu 2(10) u l-Artikolu 2(5) tar-Regolament 2016/1036 kienu ġew miksura wkoll inkwantu l-ispejjeż ma kinux ġew stabbiliti fuq il-bażi tad-dokumenti tal-kontabbiltà tar-rikorrenti.
               
            
                  2.
               
               
                  It-tieni motiv ibbażat fuq il-ksur tal-Artikolu 2(10)(j) tar-Regolament 2016/1036 kif ukoll tal-Artikolu 2.4 tal-Ftehim Antidumping tal-WTO u tal-prinċipju ta’ amministrazzjoni tajba sa fejn aġġustament abbażi tal-iħħeġġjar ta’ qligħ u ta’ telf ġie miċħud.
               
            
                  3.
               
               
                  It-tielet motiv ibbażat fuq il-ksur tal-Artikolu 2(5) u (6) u tal-parti introduttiva tal-Artikolu 2(10) tar-Regolament 2016/1036 minħabba li ċerti spejjeż ta’ bejgħ, spejjeż amministrattiv u spejjeż ġenerali oħrajn għall-bejgħ domestiku ta’ Isdemir imwettaq permezz ta’ Erdemir, ingħaddew darbtejn.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 2(6) tar-Regolament 2016/1036 u tal-Artikolu 2.2.2 tal-Ftehim Antidumping tal-WTO inkwantu l-qligħ u t-telf tal-kambju ġew esklużi mill-ispejjeż ta’ bejgħ, spejjeż amministrattivi u spejjeż ġenerali oħra.
               
            
         (1)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21).